### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen godkendte den 24. august 2022 de mål og pejlemærker, som de stående udvalg skulle arbejde med i hele valgperioden 2022-2025. Udvalgene har løbende fulgt op på arbejdet, ligesom der er sket en årlig rapportering til kommunalbestyrelsen i forbindelse med planseminaret. Opfølgningen på mål og pejlemærker afsluttes for indeværende valgperiode med denne rapportering.

## Indstillinger

Direktøren indstiller, at status på mål- og pejlemærker godkendes.

## Behandling

Unge- og Beskæftigelsesudvalget, Økonomiudvalget, Kommunalbestyrelsen.

## Sagsfremstilling

Partierne i Kommunalbestyrelsen aftalte i konstitueringsaftalen, at Kommunalbestyrelsen, sammen med de stående udvalg, i fællesskab ville formulere de vigtigste pejlemærker og mål for valgperioden, så der kunne skabes en fælles retning på arbejdet.

Pejlemærkerne blev udarbejdet i de stående udvalg og godkendt af Kommunalbestyrelsen den 24. august 2022. Mål og pejlemærker har dannet en ramme omkring de konkrete tiltag, der er blevet arbejdet med i de stående udvalg og i Kommunalbestyrelsen i den resterende del af valgperioden. Med denne rapportering gives den afsluttende status på arbejdet.

Unge- og Beskæftigelsesudvalget har i 2022 godkendt de 9 effektindikatorer, som vurderes bedst at afspejle, om resultaterne i forhold til de besluttede politiske mål og pejlemærker bevæger sig i den ønskede retning.

Administrationen har sammenfattet status på Unge- og Beskæftigelsesudvalgets pejlemærker i bilag til sagen. I den forbindelse henledes opmærksomheden på:

* I forhold til 5 af de 9 effektindikatorer lever resultaterne op til det ønskede resultatniveau.
* For 3 af målene er der grundlag for at opnå bedre resultater, men det ønskede resultatniveau vurderes at være inden for rækkevidde.
* På 1 af effektindikatorerne er resultaterne under 80 % af landsniveauet, hvilket dermed vurderes ikke at leve op til det ønskede niveau.

Retningen følges i forhold til målene med tilhørende pejlemærker:

* Alle unge skal have en plads i fællesskabet og komme godt på vej i job og uddannelse
* Virksomhedernes skal understøttes i at rekruttere, kompetenceudvikle og fastholde den nødvendige arbejdskraft.

Retningen følges kun delvist i forhold til målene med tilhørende pejlemærke:

* Udsatte skal bringes tættere på arbejdsmarkedet.

Resultaterne under dette pejlemærke handler om at sikre, at stadig flere udsatte borgere opnår ordinære løntimer eller ansættes i fleksjob og flere sygemeldte beskæftigede opnår en delvis raskmelding.

* Kalundborg har lever fuldt ud op til målet om at sikre beskæftigelse til fleksjobberettigede.
* Flere udsatte borgere i Kalundborg har over tid opnået ordinære løntimer, men niveauet ligger fortsat under landsplan for 3 af ydelsesgrupperne. Samlet set for de 3 ydelsesgrupper kunne 16 flere unikke borgere i ordinære løntimer i 2024 have gjort, at 3 flere af de i alt 9 mål var opfyldt. Kalundborg iværksatte i foråret 2024 en kampagne målrettet flere ordinære løntimer. Det bidrog til forbedring af niveauet, men der er fortsat en fortløbende opgave i at optimere denne indsats og sikre resultater på et stadig højere og stabilt niveau.
* I opfølgningsperioden har [adresse] andel af antal raskmeldinger været stabil ift. landsplan. Udfordringen for Kalundborg Kommune er, at gennemsnitsvarigheden og antal fuldtidspersoner på sygedagpenge i samme periode er vokset mere end på landsplan. Det er især muligt at etablere deltidsraskmeldinger tidligt i et sygeforløb hos beskæftigede.

## Økonomiske konsekvenser

Sagen er uden økonomiske konsekvenser.

### Sagens forløb

07/05/2025 Unge- og Beskæftigelsesudvalget
Anbefales.

Afbud: Clavs Brandt

21/05/2025 Økonomiudvalget
Anbefales.